PATVIRTINTA

Kelmės rajono Užvenčio Šatrijos Raganos gimnazijos

        direktoriaus  2020 m. gegužės 12 d.

įsakymu Nr. V-154

**KELMĖS RAJONO  UŽVENČIO ŠATRIJOS RAGANOS GIMNAZIJOS**

**MOKINIŲ PRIĖMIMO Į MUZIKOS SKYRIŲ TVARKOS APRAŠAS**

**I. BENDROSIOS NUOSTATOS**

1. Mokinių priėmimo į Kelmės rajono Užvenčio Šatrijos Raganos gimnazijos Muzikos skyrių  tvarkos aprašas parengtas remiantis Kelmės rajono savivaldybės tarybos  „Mokinių priėmimo į Kelmės rajono savivaldybės neformaliojo vaikų švietimo įstaigas ir bendrojo ugdymo mokyklų meno ir (arba) muzikos skyrius tvarkos aprašu“ patvirtintu 2015 m. spalio 29 d. sprendimu Nr. T-261.
2. Mokinių priėmimo į Kelmės r. Užvenčio Šatrijos Raganos gimnazijos Muzikos skyrių  tvarkos aprašas (toliau – Aprašas) reglamentuoja asmenų priėmimą į Kelmės r. Užvenčio Šatrijos Raganos gimnazijos Muzikos skyrių (toliau –  Muzikos skyrius) mokytis pagal neformaliojo švietimo programas ir formalųjį švietimą papildančias programas.
3. Į Muzikos  skyrių priimami Kelmės rajono savivaldybės teritorijoje gyvenantys arba šioje teritorijoje esančiose bendrojo ugdymo mokyklose besimokantys mokiniai.
4. Muzikos skyrius dirba pagal ugdymo planus ir programas.

**II. PROGRAMOS**

1. Muzikos skyriuje teikiamos Neformaliojo švietimo ir formalųjį švietimą papildančios programos patvirtintos Kelmės rajono savivaldybės tarybos 2015 m. rugpjūčio 27 d. sprendimu Nr. T-193.

**III. MOKINIŲ PRIĖMIMAS Į MUZIKOS SKYRIŲ**

1. Mokiniai į Užvenčio Šatrijos Raganos gimnazijos muzikos skyrių priimami pateikę prašymą  gimnazijos direktoriui ir atsižvelgiant į priėmimo vietų skaičių mokymo grupėse, tėvų ir vaikų pageidavimus, vaiko gebėjimus, amžių ir interesus, muzikinių ir meninių duomenų patikrinimo rezultatus bei mokyklos galimybes.
   1. Pageidaujantiems mokytis mokiniams prieš meninių gebėjimų patikrinimą mokykla gegužės mėnesį organizuoja konsultacijas, o  iki birželio 1 dienos – meninių  gebėjimų patikrinimą.
   2. Papildomas mokinių priėmimas  mokytis Muzikos skyriuje gali būti vykdomas rugsėjo mėnesio pradžioje, bet ne vėliau kaip iki rugsėjo 15 dienos.
   3. Esant laisvų vietų, atvykę iš kitų  muzikos, meno mokyklų mokiniai gali būti priimami per visus mokslo metus.
   4. Priėmimo datos, konsultacijų laikas,  priėmimo rezultatai skelbiama viešai.
   5. Meninių ir kitų gebėjimų vertinimo kriterijai: muzikinė klausa, atmintis, ritmo pojūtis ir fizinių duomenų atitiktis;
   6. Itin gabūs mokiniai direktoriaus įsakymu sudarytos komisijos siūlymu gali būti priimami į aukštesnę klasę.
   7. Mokiniai, kurie mokėsi užsienyje,  priimami bendra tvarka. Jei mokinys neturi pažymos apie mokymosi rezultatus, priėmimo komisija įvertina jo gebėjimus.

2

* 1. Mokiniai, nebaigę pradinio ar pagrindinio muzikinio ugdymo programų, tęsti mokslą priimami tik pateikę pažymėjimą arba pažymą apie mokymosi pasiekimus ankstesnėje mokykloje.
  2. Į neformaliojo ugdymo mėgėjų programas mokiniai, pateikę prašymą mokyklos direktoriui, priimami be meninių gebėjimų patikrinimo.
  3. Jei yra laisvų vietų, mokiniai į įvairias neformaliojo ugdymo  programas papildomai priimami visus mokslo metus.
  4. Priimtas į mokyklą vaikas įrašomas į mokyklos mokinių sąrašus, formuojama jo asmens byla.
  5. Mokiniui išvykus ar pakeitus ugdymo įstaigą, jo asmens byla lieka mokykloje.
  6. Gavus neformaliojo švietimo mokyklos, kurioje mokinys tęsia mokslą, prašymą, šiai mokyklai išsiunčiamos dokumentų kopijos arba pateikiama dokumentų rengimo ir įforminimo taisyklių nustatyto pavyzdžio pažyma apie mokymosi rezultatus.

**IV. MOKESČIO MOKĖJIMO TVARKA IR TERMINAI**

1. Mokestis už formalųjį švietimą papildančio ir neformaliojo vaikų švietimo paslaugas mokamas už kiekvieną lankytą mokslo metų mėnesį iki kito mėnesio 15 dienos.
2. Vaiko tėvai (globėjai, rūpintojai), kuriems gali būti taikomos nustatytos lengvatos, kiekvienais metais įgiję teisę į mokesčio lengvatą, per 10 kalendorinių dienų nuo dokumentų išdavimo dienos formalųjį švietimą papildančios ugdymo mokyklos direktoriui pateikia:
   1. prašymą;
   2. pažymą iš Socialinės paramos skyriaus, kad asmuo turi teisę gauti arba gauna socialinę pašalpą ir/ar socialinę paramą mokiniams.
   3. laiku nepateikus informacijos ir reikiamų dokumentų, mokestis skaičiuojamas bendra tvarka.
   4. pateikus dokumentus pavėluotai, mokestis už praėjusį laiką neperskaičiuojamas.
3. Atleidimas nuo mokesčio ir mokesčio sumažinimas įforminamas Mokyklos direktoriaus įsakymu.
4. Mokestis už formalųjį švietimą papildantį ir neformalųjį vaikų švietimą neskaičiuojamas:
   1. mokinių vasaros atostogų metu;
   2. jei programa nevykdoma dėl Mokykloje susidariusių svarbių priežasčių;
   3. jei mokinys serga vieną mėnesį ar daugiau bei pateikia raštišką tėvų (globėjų, rūpintojų) prašymą ir gydytojų pažymą.
5. Mokiniams, sergantiems vieną mėnesį ar daugiau, mokestis už paslaugas gali būti taikomas bendra tvarka, jei jiems vietoj praleistų pamokų yra paskirtos konsultacijos, užsiėmimai, kitos veiklos ir raštu susitarta su mokinių tėvais.

**V. BAIGIAMOSIOS NUOSTATOS**

1. Apie vaikų priėmimą kiekvienais metais skelbiama interneto svetainėje ir skelbimų lentoje.
2. Visi prašymai dėl priėmimo į Muzikos skyrių registruojami mokinių registracijos žurnale.
3. Mokinių priėmimas į Muzikos skyrių įforminamas direktoriaus įsakymu.
4. Su priimtų į Muzikos skyrių mokinių tėvais (globėjais, rūpintojais) per 10 darbo dienų nuo mokinio (mokinių) priėmimo į Muzikos skyrių pasirašoma dvišalė ugdymo sutartis dviem egzemplioriais (priedas Nr. 1), kuri registruojama Mokymo sutarčių registre. Sutartis nutraukiama tėvų (globėjų, rūpintojų) prašymu ir  daugiau kaip 3 mėnesius be pateisinamos priežasties nemokant mokesčių už ugdymą.
5. Už  Mokymo sutarčių registro tvarkymą ir pildymą atsako Muzikos skyriaus vedėja.
6. Aprašo pakeitimus ar naują redakciją tvirtina Kelmės rajono Užvenčio Šatrijos Raganos gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr.1

**UŽVENČIO ŠATRIJOS RAGANOS GIMNAZIJA**

**MUZIKOS SKYRIUS**

**MOKYMOSI SUTARTIS Nr.**

Užvenčio Šatrijos Raganos gimnazija, kodas **190092914,** buveinė P. Višinskio 5, Užventis, Kelmės r. tel./fax: (8 427) 57350

( atstovaujama direktoriaus Alberto Pumpučio, veikiančios pagal įstaigos nuostatus, (toliau - Švietimo teikėjas) ir tėvas /globėjas (toliau - Klientas), atstovaujantis vaiko interesus,

|  |
| --- |
| (vaiko vardas ir pavardė didžiosiomis spausdintinėmis raidėmis) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

(tėvo/globėjo vardas ir pavardė didžiosiomis spausdintinėmis raidėmis)

|  |
| --- |
| (gyvenamos vietos adresas, didžiosiomis spausdintinėmis raidėmis, tel.) |

Sudaro šią sutartį:

**I. SUTARTIES OBJEKTAS**

Neformaliojo švietimo teikėjas įsipareigoja mokinį mokyti pagal formalųjį švietimą papildančio ugdymo, bei neformalaus meninio ugdymo programą (-as) ir pagal galimybes sudaryti sąlygas tenkinti jo saviraiškos poreikius.

**II. SUTARTIES ŠALIŲ ĮSIPAREIGOJIMAI**

1. Neformaliojo švietimo teikėjas įsipareigoja:

1.1.Užtikrinti kokybišką neformaliojo ugdymo programų vykdymą.

1.2. Pasirašius nuomos sutartį, pagal galimybes aprūpinti mokinį muzikos instrumentais.

1.3. Užtikrinti higienos ir saugumo reikalavimus atitinkančias ugdymosi sąlygas.

1.4. Ugdyti dorovines, pilietines, tautines bei patriotines nuostatas.

1.5. Objektyviai ir nešališkai vertinti mokymosi pasiekimus ir pažangą.

1.6. Teikti mokinio tėvams informaciją apie vaiko mokymosi pasiekimus ir pažangą.

1.7. Laikytis informacijos apie mokinį ir jo šeimą konfidencialumo.

1.8. Išsiaiškinti sutarties nesilaikymo priežastis ir suteikti mokiniui pagalbą jas šalinant.

1.9. Mokiniui susirgus ir nelankius mokyklos daugiau nei vieną mėnesį, bei pateikus pažymą iš gydymo įstaigos, neimti mokesčio už mokslą mėnesinės įmokos.

2. Mokinys įsipareigoja:

2.1.Punktualiai ir reguliariai lankyti pamokas.

2.2. Stengtis dalyvauti festivaliuose, konkursuose, dainų šventėse, koncertuose, bei kituose mokyklos renginiuose.

2.3. Stropiai mokytis pagal savo gebėjimus ir poreikius.

2.4. Nurodytu laiku sąžiningai dalyvauti atsiskaitymuose, egzaminų perklausose, pasiekimų patikrinimuose, akademiniuose koncertuose.

2.5. Nurodyti priežastį dėl pamokų nelankymo ir pateisinti praleistas pamokas.

2.6. Pagarbiai elgtis su mokyklos bendruomenės nariais – mokiniais, mokytojais, mokyklos darbuotojais, bei kitais asmenimis.

2.7. Virtualioje erdvėje neskleisti kitų asmenų privatumą pažeidžiančios informacijos.

Pamokų metu nesinaudoti mobiliojo ryšio priemonėmis, neįrašinėti kitų mokyklos bendruomenės narių

pokalbių.

2.8. Mokykloje, mokyklos teritorijoje, įvairių išvykų metu nevartoti, neplatinti ir nesinešioti narkotinių, psichotropinių medžiagų, alkoholio ir tabako gaminių.

2.9. Nesikviesti į mokyklą pašalinių asmenų.

2.10. Laikytis mokinio elgesio ir mokymosi taisyklių, vykdyti mokyklos direktoriaus įsakymus, mokyklos tarybos, mokytojų tarybos nutarimus.

2.11. Susirgus, ar dėl pateisinamos priežasties negalint atvykti į pamoką, nedelsiant informuoti pagrindinio dalyko mokytoją ar mokyklos administraciją.

2.12. Informuoti tėvus (globėjus) apie ugdymosi rezultatus.

2

3.Tėvai (globėjai) įsipareigoja:

3.1. Užtikrinti mokinio dalyvavimą ugdymo procese.

3.2. Nuolat domėtis ugdymo proceso rezultatais, mokinio mokymosi pasiekimais, aprūpinti mokinį būtinomis mokymo(si) priemonėmis.

3.3. Pagal galimybes aktyviai dalyvauti tėvams skirtuose koncertuose, susirinkimuose ir kituose mokyklos bendruomenės renginiuose.

3.4. Susipažinti su mokesčio už mokslą tvarka ir jos laikytis.

3.5. Sumokėti mokestį už mokslą iki kito mėnesio 20d.

3.6. Mokėti mokesčio už mokslą mėnesinę įmoką mokiniui susirgus ar nelankius mokyklos dėl kitų priežasčių mažiau negu vieną mėnesį.

3.7. Atlyginti, vadovaujantis Lietuvos Respublikos įstatymais ir kitais norminiais teisės aktais, padarytą turtinę žalą mokyklai.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

4. Sutartis įsigalioja nuo jos pasirašymo dienos ir galioja iki mokinys baigs (formalųjį švietimą papildančio pradinio, pagrindinio ugdymo programas, neformaliojo švietimo mėgėjų programas) arba kai tėvai (globėjai) pateikia prašymą dėl sutarties nutraukimo I pusmečio arba II pusmečio pabaigoje.

5. Neformaliojo švietimo teikėjo iniciatyva sutartis gali būti nutraukiama mokytojų tarybos, mokyklos tarybos sprendimais, kai mokinys :

5.1. Be pateisinamos priežasties praleidinėja pamokas, nelanko mokyklos daugiau nei mėnesį.

5.2. Mokosi nepatenkinamai (turi nepatenkinamų I pusmečio ar metinių įvertinimų).

5.3. Nesilaiko kitų sutarties įsipareigojimų, mokyklos vidaus tvarkos taisyklių, mokinių elgesio ir mokymosi taisyklių.

6. Kai sutartis nutraukiama neformaliojo švietimo teikėjo iniciatyva, apie sutarties nutraukimą mokinys ir mokinio tėvai (globėjai) informuojami raštu.

7. Neformaliojo švietimo teikėjas turi teisę:

7.1. Įspėti raštu tėvus (globėjus), jei mokinys nelanko mokyklos mėnesį be pateisinamos priežasties ir reikalauti tėvų (globėjų) sumokėti mokestį už nelankytą laikotarpį iki Sutarties nutraukimo datos.

7.2. Nutraukti sutartį su tėvais (globėjais), jei mokestis nesumokamas iki mokslo metų I pusmečio ir II pusmečio pabaigos ir kreiptis į teisines institucijas dėl mokesčio už mokslą išieškojimo.

7.3. Mokiniui, turinčiam įsiskolinimą bent už vieną dalyką, neleisti laikyti baigiamojo egzamino, neišduoti neformaliojo vaikų švietimo pažymėjimo. Tokiu atveju išduoti tik mokyklos pažymą liudijančią apie išklausytą programą.

**IV. GINČŲ SPRENDIMAS**

8. Ginčytini ugdymo proceso organizavimo, mokyklos veiklos, sutarties pažeidimo klausimai sprendžiami mokytojų taryboje ir mokyklos taryboje.

**V. BAIGIAMOSIOS NUOSTATOS**

9. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

10. Sutartis laikoma nutraukta atskirų šalių susitarimu arba vienašališkai, kai grubiai pažeidžiamos sutarties sąlygos.

11. Su mokesčio už mokslą mokėjimo tvarkos aprašu susipažinau ir sutinku:

.............................................................................................................................................................

(Tėvų , (globėjų) vardas, pavardė, parašas)

12. Sutinku /nesutinku (reikalingą įrašyti) ................................., kad nuotraukos su mano vaiko atvaizdu būtų publikuojamos renginiuose, mokyklos stenduose ir rajono ir gimnazijos tinklalapyje tikslu mokyklos veiklai

viešinti.

..........................................................................................................................................................

(Tėvų , (globėjų) vardas, pavardė, parašas)

Sutarties šalių parašai:

Neformaliojo švietimo teikėjas

Direktorius Mokinio tėvai (globėjai)

..................................

Albertas Pumputis ..................................

(parašas) (parašas)